钦定古今图书集成/明伦汇编/闺媛典/第322卷 > 皇清五十五 > 包集球妻蓝氏
## 钦定古今图书集成/明伦汇编/闺媛典/第322卷 > 皇清五十五 > 包集球妻蓝氏

按《上杭县志》：“蓝氏，卢丰乡人。年十七，适同里包集球。后四年，球死，无子，蓝方娠，及产得女，欲引决。翁若姑委曲劝谕为立嗣，遂矢志抚孤，岁成布数十疋，以给菽水。及翁姑相继殁，祖姑年八十馀，凡寝食湔浣，蓝必一一身亲之，及送死无二。康熙二十四年，年五十五。建坊旌表。”